Foto’s: ‘Net genade’ dat Arno leefArno se broer Dewald het die foto op Twitter geplaas. Dewald sê Arno wou glo ŉ motor in die linkerbaan verbysteek toe ŉ klein vragmotor wat gasbottels vervoer het skielik voor hom was. Arno se motor het glo teen die vragmotor gebots waarna dit in die veld langs die hoofweg tot stilstand gekom het. Die botsing het tot gevolg gehad dat van die gasbottels van die vragmotor af geval het en op die hoofweg geland het. Verkeer is erg ontwrig nadat verskeie bane gesluit is. “Arno het my self van die toneel af gebel en gesê hy was in ŉ helse ongeluk.” Arno is na die ongeluk na die Unitas-hospitaal in Centurion geneem vir behandeling. Dewald sê Arno het ŉ sny aan sy oogbank opgedoen, sewe steke in sy lip gekry en sy duim gekraak. Arno is reeds vanmiddag ontslaan en is terug by die huis. “Arno sê dit was die naaste wat hy nog aan die dood was. Dit is die Here se genade dat hy leef.” [nggallery id=118]